Abril-Hunyo 2023: 
Nagbanaw ang 
dugo sa mag-uuma 
sa isla sa Negros 
sa paghari ni 


Marcos Jr 


SA IKADUHANG KWARTO SA 
TUIG 2023, nagpadayon ug mas 
nihait ang terorismo ug kapin- 
tasan sa isla sa Negros nga gisab- 
wag sa mga binayran ug pasistang 
Armed Forces of the Philippines 
(AFP), Philippine National Police 
(PNP), ug National Task Force 
(NTF)-Elcac sa ilang desperasyon 
nga dugmokon ang New People's 
Army (NPA) ug tibuok rebolusyo- 
naryong kalihukan sa dili pa 
matapos ang tuig. Padayon ang 
kuyanap nga militarisasyon sa 
kabanikanhan nga hinungdan sa 
kalisang sa katawhan ug troma 
sa mga bata. 

Gikan sa bulan sa Abril 
hangtod Hunyo, ang Ang Paghi- 
makas nakadokumento og 92 ka 
kaso sa mga bayolasyon sa 
tawhanong katungod, kon sa di- 
in dili moubos sa 3,000 ang 
biktima sa mga kalapasan sa 
pasista ug berdugong pwersa sa 
estado. Kabahin kini sa sobra 300 
ka kaso sa paglapas sa Compre- 
hensive Agreement on Respect for 


d 


Human Rights and International 
Humanitarian Law (CARHRIHL) 
ug sa internasyunal nga makitaw- 
hanong balaod nga gihimo sa 
AFP/PNP/NTF-Elcac ug sa ilang 
mga force multiplier sa unang 
tuig sa rehimeng US-Marcos II 
sa isla sa Negros. 

Labi pa nga nisaka ug nidag- 
han ang mga kalapasan sa mga 
pwersa sa estado kon itandi sa 
unang kwarto sa 2023. Nagpa- 
kita lang kini sa mas nagkagrabe 

ug mas pintas nga kampanya 
kontra-insurhensya. Gipangham- 
bog ni Gen. Andres Centino, ang 
AFP Chief of Staff niining pa- 
nahona, sa dihang nibisita sa 
Negros niadtong Mayo nga 
posibleng mapukan ang NPA sa 
isla sa katapusan sa tuig apan 
ang tinuod, ang katawhan ang 
nahimong target sa mga pag- 
patay, pagpangulata, iligal nga 

pag-aresto, iligal nga pagdetine, 
pagpanghulga, pagpangharas ug 
intimidasyon ug uban pang mga 
kalapasan. 

Bisan sa deklarasyon sa AFP 
nga “huyang” na ang Central ug 
Southwest Fronts sa NPA, gidu- 
gang pa niini ang mga tropa sa 
47th IB nga miabot niadtong 
bulan sa Marso gikan sa Bohol 
ug ang 50 ka mga sundalo sa Light 
Reaction Company. Padayon usab 
ang ilang pagpanglimbong nga 
“nabungkag” na ang North ug 
Southeast Fronts apan, hangtod 
karon, mas nagdugang pa ang 
presensya sa militar sa wala'y 
hunong nga mga operasyong 
kombat. Mas gipakusog pa ang 
militarisasyon sa kabanikanhan 
sa ilang binulan nga mga operas- 
yon ug binatalyon ang gidak-on 
sa mga tropa nga mosulod sa 
mga komunidad. 

Desperado na ang AFP/PNP/ 
NTF-Elcac nga puohon ang NPA 
sa labing dali nga panahon. 
Nahimong dayag ang ilang pag- 
patuman sa hugaw ug duguong 
kampanya kontra-insurhensya ug 
wala na kini pagtan-aw sa kalahi- 
an sa mga kombatant ug sibilyan. 
Ga-imbento nalang sila og mga 
drama ug ebidensiya aron dunay 
mapakita sa publiko pinaagi sa 
midya ug binayran nga mga pro- 
paganda. 

Nabantog niining mga bulana 
ang pag-abdak sa 303rd Brigade 
nila ni National Democratic Front 
of the Philippines (NDFP) consul- 
tant Rogelio Posadas (Ka Cocoy) 
ug iyang kauban nga si Lyngrace 

Marturillas samtang nagsakay sa 
duha ka habal-habal nga motor 
nga gimaneho nila Denald 
Mialen ug Renel de los Santos sa 
haywey sa Brgy. Aranda padu- 
long sa Brgy. Camalobalo, Hini- 
garan, Negros Occidental ni- 
adtong Abril 19, mga alas 6:25 
sa gabii. Sumala sa mga na- 
kakita sa insidente, gibabagan 
sila sa usa ka puti nga van diin 
nanaug sa sakyanan ang mga 
armadong tawo nga naka-bon- 
net ug pugos nga gikuha-pasu- 
lod sa maong sakyanan sila si 
Posadas ug Marturillas, kuyog 
ang duha ka drayber. 

Gideklara sa 303rd Brigade 
nga namatay si NDFP consultant 
Rogelio Posadas sa usa ka peke 
nga engkwentro tali sa NPA ug 
mga tropa sa 94th IB ug 62nd 
IB sa Brgy. Santol, Binalbagan, 
Negros Occidental pagka-kaad- 
lawon niadtong Abril 20. Sam- 
tang sila Marturillas, Mialen ug 
De los Santos wala pa nakit-an 
hangtod karon. Wala'y hunong 
ang pagpangita sa mga pamilya 
sa mga biktima apan wala'y 
kaluoy ang 303rd Brigade sa 
pagtago sa tulo aron tabonan 
ang nahitabo kanila. 

Gikan sa bulan sa Abril 
hangtod Hunyo, mayoriya sa 10 
ka kaso sa ekstrahudisyal nga 
pagpatay ug uban pang bayo- 
lasyon sa tawhanong katungod 
sa isla nagtapok sa Central 
Negros, diin naka-destino ang 
agresibo nga pasista ug ber- 
dugong 94th IB ug 62nd IB. 
Dinhi giila sa mga pwersa sa es- 
tado nga pinakakusog ang pwersa 
sa NPA. 

Abril-Hunyo 2023: 


92 ka bayolasyon sa 
tawhanong katungod 


Dili moubos sa 


3,000 ka biktima 


Unang tuig sa 
paghari ni Marcos Jr 
sa isla sa Negros: 


Sobra 300 ka kaso sa 
paglapas sa CARHRIHL 
ug internasyonal nga 
makitawhanong balaod sa 
AFP/PNP/NTF-Elcac ug 
mga force multiplier 


Dili moubos sa 


24,000 ka biktima 


27 sa mga kaso 
direktang naglambigit 
sa sobra SO ka 
menor de edad 


Nagapasalamat ang Ang Paghimakas sa mga kontribusyon nga naghimong madaugon niini 
nga isyu. Sa pagpalambo sa atong Ang Paghimakas, giawhag ang tanang tigbasa nga 


padayong mo-amot og mga balita, piktyur, istorya ug uban pang sinulat. Mangayo 


man kami sa inyong mga suhestyon ug komentaryo unsaon pa gyud palambuon ang 


atong bantalaan. 


63 angpaghimakas@protonmail.com 

94th IB: Masaker Batalyon 


GIDAKOP SA 94TH IB UG brutal 
nga gipatay si Crispin Tingal Jr, 
39 anyos, usa ka mag-uuma sa 
Sityo Dangalon, Brgy. Hilamonan, 
Kabankalan City, Negros Occi- 
dental, niadtong Mayo 3, pasado 
alas 4:00 sa hapon human ang 
nahitabo nga engkwentro tali sa 
tropa sa 94th IB ug sa Mt. Canser- 
mon Command-New People's Army 
(MCC-NPA) sa maong lugar. Si 
Tingal gikan sa usa ka miting sa 
asosasyon sa mga mag-uuma sa 
Kabankalan City sa dihang gida- 
kop siya sa mga elemento sa 
94th IB samtang naglakaw sa 
dalan. Gipailalom pa siya sa tor- 
tyur sa wala pa gipatay. 

Niadtong miaging Disyembre 
26, 2022, usa sab si Tingal sa 
biktima sa siyam ka panimalay 
nga giransak sa militar. Biktima 
sa grabeng pagpanghulga, inti- 
midasyon ug uban pang matang 
sa kalapasan ang pamilyang Tingal 
ug uban pa sa maong sityo. Gi- 
patawag sila ug gipagawas sa 
militar nga kuno mga "surren- 
deree." 

Kusganon nga gikondenar sa 
katawhan ang makalilisang nga 
pagmasaker sa pamilya Fausto 
niadtong Hunyo 14, alas 10:00 sa 
gabii sa Sityo Kangkiling, Brgy. 


EMAN 


AI YYAMAYAN ANAY ANNO 


BAYOLASYON KASO BIKTIMA 


Ekstrahudisyal nga 
pagpatay 2 5 
Pakyas nga pagpatay 2 2 
Iligal nga pag-aresto 2 2 

|, erno rgan 2 3 
Pagpanghulga, pagpangharas 
ug intimidasyon 7 160 

(20 ang mga bata) 
Iligal nga pagpangita ug 
pagpanguha 4 47 
(22 ang mga bata) 
Pagguba sa kabtangan 1 1 
Pugos nga pagpabakwit 2 878 
Pagkampo sa komunidad 2 50 


Buenavista, Himamay- 
lan City, Negros Occi- 
dental. Upat ka mi- 
yembro sa pamilya ang gipatay: 
Rolly (amahan), 52 anyos, Emilda 
Fausto (inahan), 49 anyos, lakip 
ang ilang duha ka anak nga sila 
Ben, 15 anyos, ug Raben, 11 
anyos. 

Makapila ka higayon na nga 
napailalom sa pagpangabuso sa 
94th IB ang pamilyang Fausto. 
Sa miaging tuig, gidakop si Rolly 
Fausto sa 94th IB ug gitortyur 
mismo sa sulod sa Hilamonan 
Detatsment, pugos siya nga gipa- 
angkon nga miyembro sa NPA. 

Sa miaging mga bulan lang, 
sunod-sunod ang nasinati sa 
pamilya Fausto nga pagpang- 
haras, pagpanghulga, ug pag- 
ransak sa ilang panimalay sa 
mga sakop sa militar, hilabi na 
ang mga tropa nga nadestino sa 
Brgy. Hilamonan ug Brgy. Ma- 
halang, Himamaylan City. Sa wala 
pa ang hitabo, adunay tulo ka 
partikular nga mga tawo nga 
naniid sa ilang balay kada gabii, 
ug ang usa kanila nailhan nga 
aset sa militar nga usa ka rebel 
returnee. 

Ang pamilya Fausto lehiti- 
mong miyembro sa BABICAFFA 


OTAL 


24 1,148 


(Baklayan, Bito, Cabagal Farmers 
and Farmworkers Association), 
usa ka lokal nga asosasyon sa 
lugar. Aktibo sab nga sakop sa 
simbahang Iglesia Filipina In- 
dependiente (IFI) ang pamilya. 
Padayon nga gihulga ug gi- 
pangita sa militar ug kapulisan 
ang nahibiling mga anak sa 
magtiayong Fausto. 

Desperado ang 94th IB nga 
tabunan ang ilang pagpatay sa 
mga Fausto. Niadtong Hunyo 
19, gipatawag si Benjie Teruel 
sa nasambit nga tropa militar 
aron pugson siya nga moangkon 
nga siya ang nipatay sa pamilya. 
Tiyo ni Crispin Tingal si Teruel 
ug aduna syay kalisdanan sa 
paglakaw tungod sa deperensya 
sa lawas. Giakusahan usab siya 
nga usa ka sakop sa NPA ug 
kuyog sa niharas sa Hilamonan 
Detatsment niadtong Hunyo 13. 

Niadtong Mayo 3, atol sa 
pagpatay kang Tingal, gipa- 
buthan og armas sa nasambit 
nga militar ang igsuon ni Tingal 
nga si Ramon nga mopaduol 
unta kaniya. Sa ulahi, nadung- 

gan na lang sa iyang igsuon nga 
gaagulo na lang ug nakit-an nga 
gisulod si Tingal sa sako. 
Samtang, gigukod ug gipa- 
buthan og armas sa mga ele- 
mento sa 94th IB ang anak ni 
Tingal nga si Cristan nga misu- 
lay unta og duol sa ilang balay. 

Giransak og usab ang mga 
kabalayan sa mga igsuon yg tiyo 
ni Tingal sa ilang lugar, sa pare- 
ho nga adlaw. Gikuha pa sa mili- 
tar ang kuwarta ug alkansya sa 
mga balay nga ilang giransak. 
Pipila ka semana ang milabay, 
gibalikan pa sa nahisgutang mili- 
tar ang pamilyang Tingal ug gi- 
hulga nga kung mopasaka sila og 
kaso, hutdon sila pagpatay. 

Samtang iligal nga gi-aresto 
ang silingan ni Tingal nga si Al- 
lan Ramos, niadtong Mayo 11, 
alas 5:00 sa hapon human nga 
gi-istraping sa nasambit nga 
tropa militar ang balay ni Ramos 
ug sa iyang igsuon nga si Albert. 
Gideklarar sa 94th IB nga usa 
ka engkwentro ang maong insi- 
dente. Pugos nga gipabakwit 
ang 878 ka indibiduwal sa Sityo 
Dangalon ug sa kasikbit nga mga 
sityo sa Barangay Hilamonan, 
Kabankalan City, human sa insi- 
dente ug ingon man sa nahitabo 
nga engkwentro tali sa MCC- 
NPA ug 94th IB niadtong Mayo 
3. 

Iligal nga gidakop sa 94th 
IB ug sa mga pwersa sa PNP si 
Susan Medes, 58 anyos, usa ka 
mag-uuma, sa Sityo Calasa, Brgy. 
Caradio-an, Himamaylan City, 
niadtong Hunyo 25. Chairman 
sa BABICAFFA si Medes ug nag- 
puyo sa Sityo Bito, Brgy. Buena- 
vista sa nasambit nga dakbayan. 
Gihimo-himoan siya og kaso nga 
murder ug frustrated murder nga 
kalambigit sa ambus sa NPA sa 
Sityo Bunsad, Brgy. Buenavista, 
Himamaylan City, niadtong Mayo 
12, 2018. 

Si Susan Medes ang asawa 


ni Rodrigo Medes nga nasikop 
usab sa mga sakop sa kapulisan 
ug militar kuyog sa lima pa ka 
mga residente ug usa ka pastor 
sa United Church of Christ of 
the Philippines (UCCP) sa Brgy. 
Buenavista niadtong Hunyo 26, 
2019, base sa susamang hinimo- 
himo nga kaso ug gipasanginlan 
nga sakop sa NPA ug naa gi- 
hapon sa prisohan hangtod ka- 
ron. 

Nagpabuto sab og M203 
grenade launcher ang 70 ka 
buok nga tropa sa 94th IB duol 
sa usa ka umahan sa pasangil 
nga dihay nag-istar nga mga NPA 
sa Sityo Pisok, Brgy. Buenavista, 
Himamaylan City niadtong Abril 
15. 

Niadtong Abril 10-13, nag- 
lunsad og checkpoint ang mga 
sakop sa 94th IB sa komunidad 
sa mga sityo sa Bungyod, Montara, 
Victoria, ug Proper, Brgy. Ca- 
mangcamang, Isabela, Negros 
Occidental. Gipangsusi nila ang 
aktibidad sa mga lumulupyo ug 
nanguha og mga piktyur. Namad- 
long, nanghulga ug namalay- 
balay ang mga sundalo sa mga 
komunidad sa mga nasambit 
nga sityo, lakip na ang mga sityo 
sa Jamaica, Kalubihan, Conchita, 
ug Emma sa maong barangay. 
Niabot sa halos duha ka semana 
ang pagtiner sa tropa militar sa 
maong mga komunidad. 

Samtang, gi-reyd ug girak- 
rakan og armas ang panimalay 
sa pamilya But-ay niadtong Ab- 
ril 11, sayo sa buntag, sa Sityo 
Pallacon, Brgy. Payao, Binalba- 
gan, Negros Occidental. Gipusil 
sa militar ang kabaw sa pamilya 
But-ay nga nasaypan nga NPA. 

Nagpakaaron-ingnon pa nga 
makitawhanon ug tigpanalipod 
sa kalinaw ang 94th IB sa pag- 
panguna sa ilang kumander nga 
si Lt. Col. Van Donald Almonte 
sa dihang nagpadala og sulat sa 
mga lumulupyo sa Brgy. Buena- 
vista, Himamaylan City niadtong 
Mayo. Apan nidugang lang kini 

sa mga kapintasan ug brutalidad 
nga ilang gihimo batok sa mga 
inosenteng sibilyan hilabi na sa 
maong barangay. 

Giransak ang balay sa pamilya 
De Leon sa Sityo Cantupa, Brgy. 
Buenavista, Himamaylan City 
niadtong Hunyo 8. Usa sab sila 
sa mga pamilya nga gipadalhan 
og sulat ni Almonte. Samtang, 
sa Sityo Pisok sa susamang 
barangay, giransak ang balay ni 
Joel Casusa ug gipang-ibot ang 
iyang kapin 300 ka bag-ong 
tanom nga bisol ug kapin sa 50 
ka punoan sa saging niadtong 
Abril 15. 

Gawas sa BABICAFFA, giatake 
usab sa 94th IB ang mga opisyal 
ug miyembro sa uban pang mga 
asosasyon sa mag-uuma. Gipa- 
sanginlan ang ilang mga organi- 
sasyon nga mga "prente nga 
organisasyon" sa Communist 
Party of the Philippines (CPP) ug 
NPA. 

Lima ka asosasyon sa mga 
mag-uuma ug mga mamumuo sa 
umahan sa Kabankalan City ang 
nakigsulti nila ni Mayor Benjie 
Miranda ug City Legal Atty. Za- 
fra niadtong Hunyo 8 tungod sa 
pagpangabuso nga ilang nahia- 
guman gikan sa 94th IB ug 
matubag ang ilang mga deman- 
da para matagqan og hustisya 
ang mga biktima sa pagpatay, 
iligal nga pag-aresto, pag-imbes- 
tigar, paghulga, pagransak sa 
mga balay, ug pagpangulata, ug 
mahunong ang mga gihimo sa 
militar batok sa lumulupyo sa 
Kabankalan City. 

Mao sab ang nahitabo sa 
mga miyembro sa asosasyon sa 
mag-uuma sa Brgy. Salong ug 
Camansi niadtong Hunyo 17. 
Giharas sila ug gipasanginlan ni 
Sgt. De Atras, sakop sa 94th IB, 
nga ang mga nagtikad sa ilang 
mga umahan mao ang NPA. 
Gustong kuhaon sa militar ang 
lista sa mga ngalan sa miyem- 
bro. Nagbunga kini og kahadlok 
ug kabalaka sa mga lumulupyo. 

62nd IB: Tigpatay sa mag-uuma 


NIADTONG MAYO 20, ALAS 
5:00 sa kaadlawon, lima ka mag- 
uuma ang brutal nga gipatay sa 
pasista ug tigpatay sa mag- 
uuma nga 62nd IB sa manag- 
lahing insidente ug gipagawas 
nga mga sakop sa NPA nga 
napatay sa engkwentro. 
Gimasaker ang magtiayong 
Juliven Ramirez, 23 anyos, ug 
Evelyn Meren, 31 anyos, taga- 


BAYOLASYON KASO BIKTIMA 


Ekstrahudisyal nga 

pagpatay 3 
Iligal nga pag-aresto 4 
Paturagas nga pagpamusil 2 
Pagpangulata 5 
Pagpanghulga, pagpangharas 

ug intimidasyon 14 
Iligal nga pagpangita ug 

pagpanguha 2 
Pugos nga pagpabakwit 1 
Pagkampo sa komunidad 5] 


Pagbayolar sa tawhanong 
katungod sa hors de kombat 2 


Sityo Napiluan, Brgy. Quintin 
Remo, Moises Padilla, Negros 
Occidental. Gi-reyd sa pasistang 
62nd IB ang ilang balay diin 
nagpahulay ang mga sakop sa 
NPA. Samtang, gitiwasan si 
Ruben Obidas, 49 anyos, taga- 
Sityo Nakuruhan, Brgy. Quintin 
Remo, Moises Padilla. Nasam- 
dan siya sa dihang naigo sa patura- 
gas nga pagpamusil sa nahisgu- 
tang tropa mili- 
tar. 
Wala'y kalu- 
oy nga gipatay 
8 sa 62nd IB ug 
sa 16th Scout 
4 Ranger Company 
(SRC) ang ama- 
40 han ug anak 
9 nga sila Antonio 
Babor, 77 anyos, 
ug Jurielen Ba- 
bor, 27 anyos, 
sa Sityo Amu- 
17 muyong, Brgy. 
(5 ang mga bara) Trinidad, Guihul- 
1,000 ngan City, Neg- 
ros Oriental, hu- 
man sa engkwen- 
tro tali sa tropa 
2 sa 62nd IB ug 
sa Leonardo Pa- 


125 


(8 ang mga bata) 


110 


naligan Command-New People's 
Army (LPC-NPA) sa nasambit 
nga lugar. 

Samtang, brutal nga gipatay 
sa 62nd IB si Jose "Jojo" Al- 
bores, 32 anyos, usa ka mag- 
uuma sa Sityo Upper Tiyos, 
Quintin Remo, Moises Padilla, 
niadtong April 18, alas 5:00 sa 
buntag, sa iyang kaugalingong 
panimalay. Kalit lang nga girak- 
rakan sa usa ka platun nga nag- 
operasyon nga tropa sa 62nd IB 
ang iyang balay. Sa wala pa siya 
gipatay, nibarog siya nga saksi 
sa blotter sa managsuong Jef- 
frey ug Jessel Gella, mga mag- 
uuma nga gikulata sa nasambit 
nga militar niadtong Abril 7 sa 
mao gihapon nga sityo. 

Nagresulta sa kamatayon sa 
duha ka mag-uuma nga sila 
Roweno Anubong, 40, taga-Sityo 
Agogolo, Brgy. Macagahay, Moi- 
ses Padilla, ug Benjie Ebarle, 
legal ang edad, minyo ug adunay 
tulo ka anak, taga-Sityo Bungaw, 
Brgy. Trinidad, Guihulngan City 
ang paturagas nga pagpamusil 
sa 62nd IB niadtong Hunyo 13, 
alas 9:00 sa buntag, sa Sityo 
Cupad, Brgy. Macagahay, Moises 
Padilla. 

Iligal nga giutingkay 
ang panimalay sa mag- 
tiayong Jerry ug Maricel 
Montefalcon niadtong Abril 
15 sa Sityo Natuling, 
Brgy. Budlasan, Canlaon 
City. Gidakop dayon si 
Jerry Montefalcon sa mga 
'miyembro sa 62nd IB. 
Gipasanginlan siya nga 
sakop sa NPA ug na- 
kahiagum na og pag- 
pangharas ug intimidasyon 
sa miaging tuig. Mao sab 
ang nahitabo kang Lucricio 
Villegas, 57 anyos, ni- 
adtong Abril 22 sa sayong 

buntag, sa Sityo Banban Uno, 
Brgy. Guba, Vallehermoso, Neg- 
ros Oriental. Gitamnan siya og 
usa ka mubo nga armas ug 
granada. 

Iligal nga gidakop si Leonido 
Montero sa iyang panimalay ni- 
adtong Abril 28 sa Sityo Mala- 
tanglad, Brgy. Budlasan, Can- 
laon City. Niadtong 2017 pa 
nakadawat na siya og mga pag- 
panghulga sa tropa militar. 
Gidakop siya uban ni Anthony 
Curson (Ka Miguel), nga nag- 
pahulay sa iyang balay tungod 
sa sakit sa kidney. Sa ulahi, gi- 
patay si Curson sa pasistang 
62nd IB. Samtang, gisikop ang 
bag-o lang nakapauli sa iyang 
balay gikan sa trabaho nga si 
Aldren Valbueno, 20 anyos, ni- 
adtong Hunyo 16 sa Sityo 
Manta-uyan, Brgy. Macagahay, 
Moises Padilla. Gitamnan siya og 
45 cal. pistol ug military pack 
ug pugos nga gipaangkon nga 
sakop sa NPA. 

Nagmugna og kahadlok sa 
mga mag-uuma ug mga bata ang 
pasagad nga pagpamusil sa 
62nd IB sa Sityo Uyangan, Brgy. 
Budlasan, Canlaon City, ni- 
adtong Hunyo 15, alas 11:00 
kapin sa gabii. Mao sab ang gi- 
himo sa nahisgutang militar sa 
Sityo Cansampo, Brgy. Bagtik, 
La Libertad, Negros Oriental, ni- 
adtong Hunyo 24, alas 5:30 sa 
hapon. Sobra lima ka minuto 
ang ilang pagpaulan og bala. Gi- 
panghambog sa militar nga may 
nahitabong engkwentro tali sa 
LPC-NPA ug sa 62nd IB. 

Sa bulan sa Abril, siyam ka 
mag-uuma ang gikulata sa 
pasistang 62nd IB sa Brgy. 
Quintin Remo, Moises Padilla, ug 
Guihulngan City. Gikulata si 
Ronie Catasyo, ug ang iyang tulo 
ka igsuon sa Sityo Kadanlugan, 
Brgy. Quintin Remo dihang 
namalibad sa pangutana sa 
nasambit nga militar kon nakakita 


ba sila og NPA. Giinterogar ug 
gikulata sa nag-operasyon nga 
mga sundalo sa 62nd IB si Jesus 
Molina sa Sityo Inarawis ni- 
adtong Abril 6, alas 7:00 sa 
buntag. Bag-o lang siya nga 
naabot sa balay sa iyang ugangan 
sa dihang giimbestigar siya. 
Samtang, giinterogar ug giku- 
lata sila si Ulie Castillo sa Sityo 
Nakurohan ug ang managsuong 
Jeffrey ug Jessel Gella sa Sityo 
Tiyos niadtong Abril 7 human 
nga giransak ang ilang balay. 
Gikulata sab si Janny de la Peña 
sa Sityo Ngalan, Brgy. San- 
dayao, Guihulngan City. 

Walay hunong sa pag- 
panghulga ug pagpangharas ang 
mga binayran nga 62nd IB gikan 
Abril hangtod Hunyo, sa diin 100- 
400 ka tropa ang nag-operasyong 
militar. Nagtiner sila sa mga 
eskwelahan ug barangay hall 
nga lapas sa mga kasabotan sa 
internasyunal nga makitawha- 
nong balaod. 

Gipangsaka-saka sa 62nd IB 
ang mga kabalayan ug nangim- 
bestigar sa mga lumulupyo, gi- 
pasanginlan sila nga mga tig- 
suporta sa NPA ug gipanghadlok. 
Apektado niini ang mga residen- 
te sa unom ka sityo sa Brgy. 
Quintin Remo ug Macagahay sa 
Moises Padilla, Sityo Omot sa 
Brgy. Santol, Binalbagan: Sityo 
Hinagduan ug Aguntilang-3, Brgy. 
Riverside, Isabela, Sityo Banban 
Dos, Brgy. Bucalan ug Sityo 
Natuling, Brgy. Budlasan, Can- 
laon City; mga sityo sa Gomuk- 
tok ug Cansampo sa Brgy. 
Bagtik, La Libertad, Sityo Dad- 
yangao, Brgy. Luz, Guihulngan 
City, ug sa Sityo Banban Uno, 
Brgy. Guba, Vallehermoso. 

Gihulga si Osot Anillo ni- 
adtong Abril 11 sa Sityo Hinag- 
duan, Brgy. Riverside, Isabela, 
nga “kung dili motug-an sa pre- 
sensya sa NPA, kasohan ug 
prisohon.” Gipasanginlan usab 
nga mga tigsuporta sa NPA ug 
giteniran ang mga balay nila 

Jimmy Tanodra, Berto Recisio, 
Jimmy Panunsi, ug Berto De 
Leña, puros nga mag-uuma sa 
Sityo Banban Dos, Brgy. Bu- 
calan, Canlaon City niadtong 
April 19. Samtang, giransak sa 
usa ka platun sa 62nd IB ang 
panimalay sa pamilya Villegas sa 
Sityo Banban Uno, Brgy. Guba, 
Vallehermoso. Gigukod ug gipusil 
sa mga tropa sa 62nd IB si Junior 
de los Trico (adunay deperensya 
sa pangisip) niadtong Hunyo 23 
sa Sityo Cansampo, Brgy. 
Bagtik, La Libertad. Naghatag 
kini og kahadlok sa biktima. 

Samtang, gisulod ang mga 
kabalayan ug gipanguha sa mil- 
itar ang mga personal nga selpon 
sa mga lumulupyo hilabi na ang 
mga selpon sa mga batan-on sa 
Sityo Agogolo, Brgy. Macagahay, 
Moises Padilla, niadtong Abril 
19. Namadlong usab ang militar 
sa mga residente nga nilabay sa 
mga kabalayan nga ila giteniran 
sa maong mga sityo. 

Pugos nga gipabakwit ang 
dili moubos sa 250 ka pamilya sa 
Sityo Napiluan, Brgy. Quintin 
Remo, Moises Padilla niadtong 
May 20 human sa engkwentro 
tali sa LPC-NPA ug 62nd IB. 

Wala na giila sa 62nd IB 
ang katungod sa duha ka hors 
de combat nga brutal nilang gi- 
patay. Gidakop ug gipatay si 
Anthony Curson (Ka Miguel), 22 
anyos, sa Sityo Malatanglad, 
Brgy. Budlasan, Canlaon City, 
alas 3:00 sa hapon, niadtong 
Abril 28. Naghubag ang iyang 
mga tiil ug paa nga halos dili na 
makalakaw tungod sa deperen- 
sya sa iyang kidney. 

Samaron sab si Alvin Bayno 
(Ka Dagger), 20 anyos, taga- 
Sityo Caliban, Brgy. Banog- 
banog, Isabela, ug wala nay 
ikasukol apan gipatay siya hu- 
man sa engkwentro tali sa 62nd 
IB ug LPC-NPA niadtong Mayo 
20, alas 5:00 sa buntag, sa Sityo 
Napiluan, Brgy. Quintin Remo, 
Moises Padilla. 

WALAY KALUOY NGA GIPATAY 
SA 15th IB si Gusting Mapos, sa 
Sityo Bajay, Brgy. Caliling, Caua- 
yan, Negros Occidental niadtong 
Mayo 21, alas 3:30 sa hapon. Si 
Mapos, lumad sa nasambit nga 
barangay, niadto lang unta sa 
iyang baol sa Sityo Bajay sa dihang 
nakurat ang mga lumulupyo nga 
kalit nakadungog og daghang 
buto sa armas. Walay engkwen- 
tro tali sa Armando Sumayang 
Jr Command-New People's Army 
(ASJC-NPA) ug 15th IB niining 
panahona sukwahi sa pangang- 
kon sa nasambit nga militar nga 
kaswalidad sa engkwentro si 
Mapos. 

Duha pa ka mag-uuma ang 
gipatay sa berdugong 47th IB sa 
syudad sa Sipalay, Negros Occi- 
dental. Gidakop sa mga sundalo si 
Jonel Bayno, 27 anyos, taga-Brgy. 
Manlucahoc, apan patay'ng lawas 
nalang kini sa dihang nakit-an sa 
Crossing Tanduay, Brgy. Camin- 
dangan niadtong Mayo 25. 
Samtang, sa laing insidente, gidala 
sa mga elemento sa susamang 
tropa militar si Rogelio Lacton, 
nagpuyo sa Brgy. Camindangan, 
ug napalgan nga patay na ni- 
adtong Mayo 27 sa Sityo Sadlum 


sa mao gihapon nga barangay. 

Gi-ukay sa 15th IB ang balay 
sa usa ka pamilya sa Sityo Suha, 
Brgy. Camalandaan, Cauayan ni- 
adtong Mayo 1. Samtang, sa Sityo 
Lin-ab sa mao gihapon nga 
barangay, gipugos og kuha ang 
selpon sa anak sa usa ka mag- 
uuma ug gitan-aw kung kang kinsa 
ang mga numero ug unsa ang mga 
mensahe nga anaa sa selpon. 

Sa hamulag nga panghitabo 
sa Sityo Lin-ab niadtong Mayo 1, 
gihulga sa mga sundalo sa 15th 
IB ang usa ka pamilyang mag- 
uuma nga kung dili ablihan ang 
pultahan sa ilang balay, pabuthan 
sila ug pusilon. Human nga giab- 


15th IB ug 47th IB: 


Mga berdugo 
ug mangingilad 


litar ang mga tawo nga namista 
ug wala kini gipapauli. 

Gipangsaka sa kombinadong 
tropa sa 15th IB ug 47th IB ang 
mga kabalayan ug gipangpik- 
tyuran ang lumulupyo sa Sityo 
Canangan, Brgy. Camalandaan, 
Cauayan niadtong Hunyo 13. Sa 
susamang petsa, nagpakaaron- 
ingnon ang mga nasambit nga 
militar nga mga sakop sila sa 
NPA. Ilang gihulga ang mga 
lumulupyo nga ilang naadtoan 
sa 16 ka sityo sa Brgy. Inaya- 
wan, Cauayan nga kung motug- 
an nga adunay mga armado, 
balikan sila. 


lihan sa tag- 

balay ang pul- 

pamana BAYOLASYON KASO BIKTIMA 
sa kahadlok, 

gisulod sa mga — Ekstrahudisyal nga 

soldadoangpa- Pagpatay 3 3 
nimalay:. Ni- Iligal nga pagpangita ug 

adtong Mayo * eon 4 150 
12, sa Sityo paranoia 3 
Buhod, Brgy. Pagpanghulga, pagpangharas 

Camalandaan, ug intimidasyon 4 

Cauayan, gi- 


tanggong usab 
sa nasambit 
nga tropa mi- 


TOTAL 

BAYOLASYON KASO BIKTIMA 


Iligal nga pag-aresto 1 2 
Iligal nga pagdetine 1 10 
(lakip ang mga bata) 
Paturagas nga pagpamusil 1 10 
Pagpangulata 3 3 
Pagpanghulga, pagpangharas 
ug intimidasyon 3 14 
Pugos nga pagpabakwit 1 147 
Pagkampo sa komunidad 5 280 
TOTAL 15 466 


11th IB ug 79th IB: 


Mga pasista ug peligroso sa mga bata 


NAGPADAYON ANG MGA OPE- 
RASYONG MILITAR sa kabukiran 
sa northern ug southeast Neg- 
ros bisan pa sa pagpamakak sa 
AFP nga “dismantled” na ang 
Rachelle Mae Palang Command 
(RMPC-NPA) ug ang Roselyn 
Jean Pelle Command (RJPC- 
NPA). Nagsabwag pa gihapon og 
kapintasan ang 11th IB ug 79th 
IB batok sa katawhan. 

Sulod sa Abril hangtod Hunyo, 
makanunayon ang mga focused 
military operation sa 11 ka mga 
barangay sa Calatrava, Negros 
Occidental, mga barangay sa 
San Isidro, Tabun-ac, Bandila, 
San Jose, ug Gen. Luna, lungsod 
sa Toboso, Negros Occidental, 
ug sa mga sityo sa Brgy. Pinapu- 
gasan, Escalante City, Negros 
Occidental. Nagtenir sila sa mga 
komunidad eskwelahan, day care 
center, gymnasium, merkado, ug 
mga kapilya. Nimugna kini og 
kalisang ug perwisyo sa pangina- 
buhi sa lumulupyo. 

Pagkahuman sa kontra-open- 
siba sa RJPC-NPA batok sa 


pasistang 79th IB niadtong Abril 6 
sa Sityo Seraje, Brgy. San Isidro, 
Toboso, ang mga residente ang 
gibalikan dayon sa nasambit nga 
tropa militar. Gisipa ang sampot 
ug gisumbag sa mga tropa sa 
79th IB ang usa ka senior citizen 
samtang naghigda sa iyang 
duyan. Giransak ang balay ug 
gikulata sab ang usa ka kanhing 
miyembro sa CAFGU tungod 
wala kini nagtaho sa presensya 
sa NPA. Duguon usab ug guba 
ang baba ni Renz Manos, usa ka 
tigbarter og isda sa Sityo Seraje, 
human gikulata sa mga sundalo 
sa 79th IB. Wala siya na- 
katubag sa dihang gipangutana 
sa militar kung kinsa ang kapitan 
sa Brgy. San Isidro, bag-o lang 
siya nagtenir sa maong dapit. 
Ingon man, pugos nga gi- 
pabakwit ang dili moubos sa 140 
ka indibidwal pagkahuman sa 
insidente. Sa dihang nakabakwit 
na ang lumulupyo, giransak sa 
tropa sa 79th IB ang 10 ka pani- 
malay sa maong sityo diin 
naguba ang pultahan sa usa ka 


balay. Gikuha usab ang mga 
personal nga kabtangan sama sa 
duyan, mga sinina, botas, ug 
kuwarta nga mokabat sa P10,000. 
Ang nahisgutang mga butang 
walay kaulaw nga gipagawas sa 
79th IB isip mga "narekober" 
pagkahuman sa engkwentro. 

Samtang niadtong Abril 8, 
duha ka mag-uuma nga nag- 
paingon sa ilang baol sa Sityo 
Seraje ang gihulga dihang nasu- 
gatan sa mga sakop sa 79th IB, 
"unsa man ang gusto ninyo, 
mag-uma pa mo diri o ibaylo ang 
inyong kinabuhi?" Tungod sa 
kahadlok, wala na sila nanguma 
sa maong sityo. 

Sa lungsod sa Sta. Catalina, 
Negros Oriental, iligal nga gida- 
kop sa 11th IB ang magtiayong 
Rani 'Ka Jeje' Casilao ug Miralyn 
'Ka RV' Fortunado, kuyog ang 
ilang usa ka bulan nga bata, sa 
Sityo Tamlang, Brgy.Talalak ni- 
adtong Mayo 14. Gidala sila sa 
11th IB headquarters sa Brgy. 


"Ith IB..." sundan sa pahina 9 

Salag, Siaton, Negros Oriental, 
ug gipugos si Casilao nga mogiya 
sa ilang operasyong militar. 

Samtang, nagpaturagas og 
pamusil ang nasambit nga mil- 
itar ug iligal nga gitanggong ang 
10 ka mga lumulupyo lakip na 
ang mga bata ug senior citizen 
sa Sityo Undol, Brgy. Talalak ug 
gipugngan nga moadto sa ilang 
mga binuhi ug umahan. Nahita- 
bo kini usa ka adlaw human sa 
mis-encounter tali sa 11th IB ug 
PNP samtang nagpahigayon og 
operasyong kombat sa mga sityo 
sa Brgy. Talalak niadtong Mayo 
16. 

Gipugos usab ang mga resi- 
dente sa mga sityo sa Avocado 
ug Tamlang, sa mao gihapon 
nga barangay, para “mokoope- 
rar” ug mosurender sa 11th IB 
niadtong Hunyo 4. Sa susamang 
adlaw, pugos nga gikuhaan og 
hulagway ang mga mag-uuma 
nga sila Salvio Dacaldacal ug 
Laden Veranio samtang nag- 
gunit og blangko nga papel sa 
Sityo Kansarania, Brgy. Apoloy, 
Siaton, Negros Oriental. Gihimo 
kini para sa kampanya sa militar 
sa “pagpasurender” sa mga lumu- 
lupyo nga ilang gipasanginlang 
mga tigsuporta sa NPA. 


Nabutang sa peligro ang 
batang Negrosanon 


SA UNANG TUIG NI MARCOS Jr, nikabat sa 27 ka kaso ang 
bayolasyon sa tawhanong katungod nga gihimo sa AFP/PNP/NTF- 
Elcac nga direktang naglambigit sa kapin 50 ka menor de edad. 
Hangtud karon, wala gihapon malingkawas ang inosenteng 
mga bata batok sa pagpamig-ot ug pagpanghostage sa mga 
pwersa sa estado. 

Niining tulo ka bulan, pinakagrabe nga pagpangatake sa 
mga pwersa sa estado sa mga batang Negrosanon ang pag- 
patay nila Ben (15 anyos) ug Raben (11 anyos) Fausto niadtong 
Hunyo 14 sa Sityo Kangkiling, Brgy. Buenavista, Himamaylan 
City. 

Naa pa gihapon sa kustodiya sa City Social Welfare and 
Development (CSWD) sa Escalante City, Negros Occidental si 
Baby Marx Cairo Salino. Anak sa magtiayong Pulang mang- 
gugubat si Baby Marx ug gihimo kining hostage aron mosu- 
render ang ginikanan. Duha pa lang ka bulan ang bata sa di- 
hang gikidnap sa 79th IB niadtong Enero 2021. 

Samtang, padayon nga gipangita sa 11th IB ug gipabilin 
ang ganti nga P50,000 sa duha ka tuig nga anak sa mga Pulang 
manggugubat sa Rachelle Mae Palang Command aron pugson 
ang ginikanan nga mosurender. 

Ang nagkagrabe nga paglapas sa tawhanong katungod sa 
Negros kadungan sa pagsulod sa daghang ekonomikanhong 
interes sa dagkung burgesya komprador ug langyaw'ng kapitalista 
sa isla. Ang katawhan nag-atubang sa kadaut sa large-scale 
mining ug quarry, bulk water project o mega dam, reklamasyon 
sa baybayon, mga iskema sa pagpangilog og yuta o rekonsen- 
trasyon sa kayutaan ngadto sa agalong yutaan sama sa National 
Greening Program ug land reclassification, ug ekoturismo. [JP 


JUSTICE FOR MURDERED 
REVOLUTIONARIES! 


